ર૯ વર્ષ પૂર્વે આતંકવાદીઓએ કરેલા વિમાન અપહરણની એક ઘટનામાં નીડર બનીને મુસાફરોના જીવ બચાવનાર ભારતીય મહિલા ફ્લાઈટ અટેન્ડેન્ટના જીવનને તાદૃશ્ય કરતી ફિલ્મ ‘નીરજા’ આગામી ૧૯ ફેબ્રુઆરીએ રિલીઝ થઈ રહી છે. માનવતા કાજે આતંકવાદી હુમલામાં અપાયેલા નીરજા ભનોટ નામની એ યુવતીના બલિદાનથી માત્ર ભારત જ નહીં, પાકિસ્તાનની આંખો પણ ભીંજાઈ હતી, એટલે જ ભારતે તેના મૃત્યુને મરણોપરાંતનો શૌર્ય ઍવોર્ડ ‘અશોકચક્ર’ આપીને નવાજી હતી તો પાકિસ્તાને પણ તેને ‘નિશાન-એ-ઈન્સાનિયત’નો ખિતાબ આપ્યો હતો. આ કહાની કોઈ વીરકથાથી કમ નથી, એટલે જ તેને ‘વીરાંગના કથા’ તરીકે પણ ઓળખી શકાય. હાઈજેક થયેલી આ ફ્લાઈટમાં ત્યારે ર૧ ગુજરાતીઓ પણ સામેલ હતા. ‘અભિયાન’ રજૂ કરે છે આ ઘટનાને નજરે નિહાળનાર એ ગુજરાતી પ્રવાસીઓના સાક્ષીભાવે સમગ્ર બનાવની એક્સક્લુઝિવ સ્ટોરી…